**Overvejelser om at indlede kontakt til potentielle netværksdeltagere**

|  |
| --- |
| **Hvad motiverer eller optager dig i forhold til netværksarbejdet og netværkets tema?** Er det f.eks. den involverende arbejdsform samt muligheden for at udvikle og innovere og finde løsninger, som ikke findes på forhånd? Er det de værdier temaet søger at fremme, og de forskelle og forandringer arbejdet med temaet potentielt kan skabe for borgerne og for samfundet? |
| **Hvordan kan du kort og åbent præsentere din egen motivation for temaet, når du drøfter temaet med** **potentielle netværksdeltagere?** Overvej gerne hvordan du kan lægge vægt på forskellige motivationer, når du drøfter temaet med forskellige netværksdeltagere. Hvordan kan du skræddersy din fortælling, så den taler ind i andres motivation? |
| **Hvordan kan du i din dialog med potentielle netværksdeltagere finde ud af om de er engagerede for at deltage?** Har du en plan for hvordan du kan finde ud af hvad der motiverer dem i temaet? |
| **Hvad vil du gøre forinden mødet med din potentielle netværksdeltager, for at kunne tale til personens motivation?** Skal du sætte dig ind i deres arbejdsområder og de dagsordener som findes i deres afdelinger? Skal du have viden om temaets udfordring, som du kan sætte i spil? Hvordan kan du vise netværksdeltageren, at det er væsentligt for personens arbejde, at medvirke og lægge ressourcer i netværksarbejdet? |
| **Hvad kan du gøre, hvis du finder ud af at din potentielle netværksdeltager ikke har mulighed eller er motiveret for at deltage i netværksarbejdet?** Kan personen henvise til andre, der kan være relevante? Hvordan kan du understøtte at personen får lyst og motivation til at deltage, hvis det er en central aktør i netværket? |